open-index/open-wikipedia-markdown huggingface dataset:
Μίχαου Σοκοουόφσκι

Ο **Μίχαου Σοκοουόφσκι** (πολωνικά: *Michał Sokołowski*) (11 Δεκεμβρίου 1992) είναι Πολωνός επαγγελματίας καλαθοσφαιριστής, ο οποίος αγωνίζεται ως σμολ φόργουορντ για την Ουνιβέρσο Τρεβίζο Μπάσκετ.

## Σταδιοδρομία σε συλλόγους
Ο Σοκοουόφσκι ξεκίνησε να παίζει επαγγελματικά για την Άνβιλ Βλοτσλάβεκ τη σεζόν 2011–12. Έμεινε στην ομάδα για τρεις σεζόν και υπέγραψε με τη Ρόσα Ράντομ το 2014. Κέρδισε το βραβείο του Κορυφαίους Αμυντικού του Πρωταθλήματος Πολωνίας δύο φορές ενώ έπαιζε με τη Ράντομ, τις σεζόν 2015–16 και 2016–17. Ονομάστηκε επίσης ο Κορυφαίος Πολωνός Παίκτης του Πρωταθλήματος Πολωνίας τη σεζόν 2017–18.

Υπέγραψε με τη Μπάσκετ Ζιελόνα Γκούρα για τη σεζόν 2018-19. Ονομάστηκε για άλλη μια φορά ο Κορυφαίος Πολωνός Παίκτης του Πρωταθλήματος Πολωνίας για τη σεζόν 2018-19.

Τον Ιούλιο του 2019, ο Σοκοουόφσκι υπέγραψε με την πρώην ομάδα του, Άνβιλ Βλοτσλάβεκ.Είχε μέσο όρο 5,3 πόντους και 3,3 ριμπάουντ ανά αγώνα. Στις 24 Αυγούστου 2020 υπέγραψε με τη Λέγκια Βαρσοβίας.

Στις 16 Οκτωβρίου 2020, λίγο μετά την έναρξη της σεζόν 2020–21, υπέγραψε με την ιταλική Ουνιβέρσο Τρεβίζο Μπάσκετ.

Τον Μάιο του 2021 υπέγραψε με την ισραηλινή Χαπόελ Χολόν.

Επέστρεψε στην Ουνιβέρσο Τρεβίζο Μπάσκετ για τη σεζόν 2021–22, υπογράφοντας διετές συμβόλαιο.

## Εθνική ομάδα
Ο Σοκοουόφσκι είναι μέλος της Εθνικής Πολωνίας. Συμμετείχε στο Παγκόσμιο Κύπελλο του 2019 στην Κίνα, καθώς και στα Ευρωμπάσκετ του 2017 και του 2022.

## Παραπομπές


Κατηγορία:Πολωνοί καλαθοσφαιριστές
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Πολωνίας
Κατηγορία:Καλαθοσφαιριστές Ευρωμπάσκετ 2017
Κατηγορία:Καλαθοσφαιριστές Παγκοσμίου Κυπέλλου 2019
Κατηγορία:Καλαθοσφαιριστές Ευρωμπάσκετ 2022
Κατηγορία:Καλαθοσφαιριστές ΚΚ Βλοτσλάβεκ
Κατηγορία:Καλαθοσφαιριστές Πρωταθλήματος Πολωνίας
Κατηγορία:Καλαθοσφαιριστές Ρόσα Ράντομ
Κατηγορία:Καλαθοσφαιριστές Μπάσκετ Ζιελόνα Γκούρα
Κατηγορία:Καλαθοσφαιριστές Λέγκια Βαρσοβίας
Κατηγορία:Καλαθοσφαιριστές Ουνιβέρσο Τρεβίζο Μπάσκετ
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Καλαθοσφαιριστές Χαπόελ Χολόν Μ.Κ.
Κατηγορία:Καλαθοσφαιριστές Πρωταθλήματος Ισραήλ
Χρύσανθος Σισίνης (στρατιωτικός)

Ο **Χρύσανθος Σισίνης** (γεννήθηκε το 1857 στην Γαστούνη), ήταν στρατηγός του ελληνικού Στρατού.

Σπούδασε στην Στρατιωτική Σχολή Ευελπίδων και αποφοίτησε το 1881 ως ανθυπολοχαγός. Πολέμησε στον Ελληνοτουρκικό Πόλεμο του 1897 και τους Βαλκανικούς Πολέμους του 1912-13. Στις 24 Ιανουαρίου 1915 αποστρατεύτηκε με το βαθμό του υποστράτηγου.

## Παραπομπές


Κατηγορία:Οικογένεια Σισίνη
Κατηγορία:Έλληνες στρατιωτικοί του Ελληνοτουρκικού πολέμου του 1897
Κατηγορία:Έλληνες στρατιωτικοί των Βαλκανικών Πολέμων
Ενήλικοι στην Αίθουσα

Οι ***Ενήλικοι στην αίθουσα*** (αγγλικά: ***Adults in the Room***) είναι γαλλοελληνική ταινία του 2019 σε σκηνοθεσία του Κώστας Γαβράς βασισμένη στο βιβλίο του Γιάνη Βαρουφάκη με τίτλο "Ανίκητοι ηττημένοι - Για μια ελληνική άνοιξη μετά από ατελείωτους μνημονιακούς χειμώνες", όπου περιγράφεται η διαπραγμάτευση για το ελληνικό χρέος που έλαβε χώρα το 2015, ένα από τα 100 καλύτερα βιβλία του 21ου αιώνα σύμφωνα με την εφημερίδα The Guardian.

Είναι η πρώτη μεγάλου μήκους ταινία του Γαβρά που γυρίστηκε στην Ελλάδα. Η ταινία επιλέχτηκε να προβληθεί εκτός διαγωνισμού στο 76ο Διεθνές Φεστιβάλ Κινηματογράφου της Βενετίας, με την ευκαιρία της βράβευσης του σκηνοθέτη για τη συνολική προσφορά του στον κινηματογράφο. Η πρώτη πανελλήνια προβολή έγινε το Σάββατο 28 Σεπτεμβρίου 2019, στις Νύχτες Πρεμιέρας.

Στην Ελλάδα μέχρι το τέλος του 2019 είχε κόψει 73.475 εισιτήρια.

## Διανομή ρόλων
* Χρήστος Λούλης ως Γιάνης Βαρουφάκης: υπουργός Οικονομικών της Ελλάδας κατά την πρώτη κυβέρνηση Τσίπρα.
* Αλέξανδρος Μπουρδούμης ως Αλέξης Τσίπρας: πρωθυπουργός της Ελληνικής Δημοκρατίας κατά την περίοδο 2015-2019
* Ούλριχ Τούκουρ ως Βόλφγκανγκ Σόιμπλε: υπουργός Οικονομικών της Γερμανίας κατά την περίοδο 2009-2017
* Ντάαν Σούρμανς ως Γερούν Ντάισελμπλουμ: υπουργός Οικονομικών της Ολλανδίας και πρόεδρος του Eurogroup (2013-2018). Κύριος, ιδεολογικά, αντίπαλος του Γιάνη Βαρουφάκη
* Josiane Pinson ως Κριστίν Λαγκάρντ
* Βαλέρια Γκολίνο ως Δανάη Στράτου: σύζυγος Γιάνη Βαρουφάκη
* Δημήτρης Τάρλοου ως Ευκλείδης Τσακαλώτος
* Γιώργος Χωραφάς ως Έλληνας πρέσβης στη Γαλλία
* Αλέξανδρος Λογοθέτης ως Μάνος (Νίκος Παππάς)
* Χρήστος Στέργιογλου ως Σάκης (Γιάννης Δραγασάκης)
* Θάνος Τοκάκης ως Γιώργος (Χουλιαράκης)
* Aurélien Recoing ως Πιερ Μοσκοβισί
* Cornelius Obonya ως Wims
* Francesco Acquaroli ως Μάριο Ντράγκι
* Μαρία Πρωτόπαππα ως Έλενα
* Χριστίνα Νόλαντ Χρυσοχόου - Hristina Noland Hrisohoou ως TVE5 Monde Journalist
* George Lenz ως επικεφαλής της Τρόικα
* Θέμης Πάνου ως Siagas (Σπύρος Σαγιάς)

## Αποδοχή
### Κριτικές
Ο Δημήτρης Δανίκας έγραψε αρνητική κριτική για την ταινία, επικρίνοντας την «αγιοποίηση και ηρωοποίηση» του Γιάννη Βαρουφάκη και τις ερμηνείες γενικότερα, με εξαίρεση την ερμηνεία του Χρήστου Λούλη, ενώ σύγκρινε στοιχεία που διείπαν την παραγωγή της ταινίας με παραγωγές τηλεοπτικού προϋπολογισμού. Η Τζέσικα Κιάν του περιοδικού *Variety* αποκάλεσε επίσης της ταινία «βαρετή», με πολλές πτυχές των γεγονότων αυτών να μένουν σχεδόν εξ ολοκλήρου παραμερισμένες, και επίσης επαίνεσε τον Χρήστο Λούλη.

## Παραπομπές


## Εξωτερικοί σύνδεσμοι
* 

Κατηγορία:Γαλλικές ταινίες της δεκαετίας 2010
Κατηγορία:Ελληνικές ταινίες της δεκαετίας 2010
Κατηγορία:Ταινίες σε σκηνοθεσία Κώστα Γαβρά
Κατηγορία:Ταινίες με μουσική σύνθεση Αλεξάντρ Ντεσπλά
Κατηγορία:Ταινίες βασισμένες σε πραγματικά γεγονότα
Κατηγορία:Ταινίες βασισμένες σε βιβλία
Κατηγορία:Ταινίες σχετικά με την οικονομική κρίση
Κατηγορία:Ταινίες γυρισμένες στην Αθήνα
Κατηγορία:Ταινίες γυρισμένες στο Βερολίνο
Κατηγορία:Ταινίες γυρισμένες στην Αγγλία
Κατηγορία:Ταινίες γυρισμένες στο Παρίσι
Κατηγορία:Ταινίες γυρισμένες στο Βέλγιο
Κατηγορία:Ταινίες του 2019
Κατηγορία:Ταινίες τοποθετημένες στην Ελλάδα
Κωνσταντίνος Καραγεώργης

Ο αντιναύαρχος **Κωνσταντίνος Καραγεώργης** (γεννήθηκε στις 23 Φεβρουαρίου 1962) είναι Έλληνας αξιωματικός του πολεμικού ναυτικού. Έχει το βαθμό του αντιναυάρχου. Εντάχθηκε στο πολεμικό Ναυτικό το 1979 ως αξιωματικός οπλισμού.  Το 2015 διορίστηκε Αρχηγός Στόλου του Πολεμικού Ναυτικού.

## Παραπομπές


Κατηγορία:Έλληνες στρατιωτικοί
Έβελιν Μακχέιλ

Η **Έβελιν Μακχέιλ** (αγγλικα: **Evelyn Francis McHale**, γεν. 20 Σεπτεμβρίου 1923 - 1 Μαΐου 1947) ήταν μια Αμερικανίδα λογίστρια που αυτοκτόνησε πηδώντας από τον 86ο όροφο στο Παρατηρητήριο κατάστρωμα του Εμπάιρ Στέιτ Μπίλντινγκ την 1η Μαΐου 1947.

Μια φωτογραφία που τραβήχτηκε τέσσερα λεπτά μετά το θάνατό της από τον φοιτητή φωτογραφίας Robert Wiles έγινε μια εμβληματική φωτογραφία αυτοκτονίας, που αναφέρεται ως "η πιο όμορφη αυτοκτονία".

## Παραπομπές


## Εξωτερικοί σύνδεσμοι
* Μηχανή του Χρόνου

Κατηγορία:Αμερικανίδες
Τζιουντέκκα

Η **Τζιουντέκκα** είναι ένα νησί στη Λιμνοθάλασσα της Βενετίας στη βόρεια Ιταλία, ανήκει στη Συνοικία της Βενετίας ή «σεστιέρι» Ντορσοντούρο. Βρίσκεται νότια από την κύρια ομάδα των Βενετσιάνικων νησιών, χωρίζεται από την κεντρική πόλη με το *"κανάλι της Τζιουντέκκα"*, το νησί Σαν Τζιόρτζιο Ματζιόρε βρίσκεται στα ανατολικά της. Στην αρχαιότητα η Τζιουντέκκα ήταν γνωστή σαν *"Σπιναλόγκα"* δηλαδή *"μακρύ αγκάθι"*. Το όνομα της είναι παραφθορά του Ιουδαϊσμός, πολλές πόλεις στη νότια Ιταλία και τη Σικελία που κατοικούνται από Ιουδαίους έχουν το ίδιο όνομα. Η Ιουδαϊκή κοινότητα της Βενετίας βρισκόταν ωστόσο στη «σεστιέρι» Καναρέτζιο στα βόρεια της πόλης, για την Τζιουντέκκα δεν υπάρχουν άλλες ενδείξεις πέρα από τα ονόματα. Πολλές ακόμα συνοικίες πόλεων της βόρειας Ιταλίας που κατοικούνται από Ιουδαίους έχουν το ίδιο όνομα.

Η Τζιουντέκκα ήταν ιστορικά μία περιοχή με μεγάλες βίλες με κήπους, στις αρχές του 20ου αιώνα έγινε Βιομηχανικό κέντρο με Ναυπηγεία, Εργοστάσια και Κινηματογραφικό στούντιο. Οι περισσότερες βιομηχανίες γνώρισαν παρακμή όταν έληξε ο Β΄ Παγκόσμιος Πόλεμος, το νησί έγινε στη συνέχεια ένας ήσυχος τόπος κατοικίας με πολυτελή διαμερίσματα, είναι γνωστή για τη Νεωδόχο και τις εκκλησίες της. Το νησί είχε έναν τεράστιο αλευρόμυλο τον *"Μολίνο Στάκι"* που μετετράπη σε πολυτελή ξενοδοχείο, στην άλλη πλευρά υπάρχει το ξενοδοχείο πέντε αστέρων *"Κιπριάνι"* με ιδιωτικούς κήπους και θαλασσινό νερό. Οι Βενετοί άνοιξαν ένα αρχοντικό του 16ου αιώνα και το μετέτρεψαν σε ενοικιαζόμενα δωμάτια μεγάλης διάρκειας με το όνομα *"Βίλλα F"*.

## Παραπομπές
 		


## Πηγές

*Lawrence, Vanessa (September 2011). "La Dolce Villa"

Κατηγορία:Γεωγραφία της Βενετίας
Κατηγορία:Νησιά της Λιμνοθάλασσας της Βενετίας
Κατηγορία:Ιστορικές εβραϊκές κοινότητες
Σύγχρονη πειρατεία

[μικρογραφία|Άτομα που θεωρούνται πειρατές εισβάλλουν στο κατάστρωμα ενός ντόου στα ύδατα έξω από τη [Δυτική Μαλαισία, Ιανουάριος 2006.]]
Η **πειρατεία τον 21ο αιώνα** εκτελείται από πειρατές που διαθέτουν σύγχρονα μέσα. Συχνά είναι εξοπλισμένοι με όπλα, επικίνδυνα πυρά και εξελιγμένα καράβια. Οι περισσότεροι και σκληρότεροι πειρατές υπάρχουν στα ανοιχτά της Σομαλίας. Άλλα κεντρικά σημεία πειρατείας είναι η Καραϊβική, ο Ινδικός Ωκεανός, το Στενό της Μαλάκκα, η λίμνη Φάλκον του Μεξικού και ο Κόλπος της Γουινέας.

## Παραπομπές


Κατηγορία:Πειρατεία
Παναγιώτης Αντωνακόπουλος

Ο **Παναγιώτης (Τάκης) Αντωνακόπουλος** (1963) είναι Έλληνας καρδιολόγος, πρώην δήμαρχος Πύργου και πρώην βουλευτής.

## Βιογραφία
Γεννήθηκε το 1963 στο χωριό Άγιος Γεώργιος του Πύργου Ηλείας. Είναι απόφοιτος της Ιατρικής Σχολής του Πανεπιστημίου Αθηνών με εξειδίκευση στην καρδιολογία και της Εθνικής Σχολής Δημόσιας Υγείας.

Εξελέγη βουλευτής Ηλείας με το ΠΑΣΟΚ στις εκλογές του 2000, του 2004 και του 2009. Στις δημοτικές εκλογές του 2014 έθεσε υποψηφιότητα για τη δημαρχία του Πύργου με τον συνδυασμό «Ανα.Σ.Α», ωστόσο δεν εξελέγη. Στις δημοτικές εκλογές του 2019 ήταν ξανά υποψήφιος και εξελέγη δήμαρχος. Στις δημοτικές εκλογές του 2023 πέρασε στον δεύτερο γύρο, χωρίς όμως να επανεκλεγεί.

## Παραπομπές


Κατηγορία:Απόφοιτοι της Ιατρικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες καρδιολόγοι
Κατηγορία:Βουλευτές Ηλείας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Δήμαρχοι Πύργου Ηλείας
Μαρία Αντωνία της Νάπολης και της Σικελίας

H **Μαρία Αντωνία** (ισπ. *Maria Antonia*, 14 Δεκεμβρίου 1784 - 21 Μαΐου 1806) του Οίκου των Βουρβόνων-Δύο Σικελιών ήταν πριγκίπισσα της Νάπολης & της Σικελίας και με το γάμο της έγινε πριγκίπισσα των Αστουριών.

## Βιογραφία
Η *Μαρία Αντωνία Θηρεσία Αμαλία Ιωάννα Βαπτιστή Φραγκίσκη Γαϊτανή Μαρία Άννα Λουκία* ήταν το δωδέκατο παιδί και η πέμπτη κόρη του Φερδινάνδου Α΄ των Δύο Σικελιών και της Μαρίας Καρολίνας των Αψβούργων-Λωρραίνης, κόρης του Φραγκίσκου Α΄ της Αγία Ρωμαϊκής Αυτοκρατορίας.

## Οικογένεια
Παντρεύτηκε το 1892 το Φερδινάνδο της Ισπανίας, τότε Πρίγκιπα των Αστουριών. Δεν απέκτησαν τέκνα. 

Η Μαρία Αντωνία πέθανε σε ηλικία 21 ετών από φυματίωση, αν και υπήρχαν φήμες ότι δηλητηριάστηκε από τη Μαρία Λουίζα της Πάρμα και τον πρωθυπουργό της Ισπανίας, Μανουέλ δε Γοδόυ, όπως πίστευε η μητέρα της. Ο σύζυγός της νυμφεύτηκε άλλες τρεις φορές.

## Πρόγονοι



## Παραπομπές


## Πηγές
* EPTON, Nina, *The Spanish mousetrap: Napoleon and the Court of Spain* (London: Macdonald, 1973).
* HILT, Douglas, *The troubled trinity: Godoy and the Spanish monarchs* (Tuscaloosa; London: University of Alabama Press, 1987).

Κατηγορία:Οίκος των Βουρβόνων-Δύο Σικελιών
Κατηγορία:Ισπανίδες Ινφάντας
Κατηγορία:Πριγκίπισσες της Σικελίας
Κατηγορία:Πριγκίπισσες της Νάπολης
Κατηγορία:Πριγκίπισσες των Αστουριών
Χριστίνα της Γαλλίας

Η **Χριστίνα** (γαλλ. *Christine*, 10 Φεβρουαρίου 1606 - 27 Δεκεμβρίου 1663) από τον Οίκο των Βουρβόνων ήταν Πριγκίπισσα της Γαλλίας και με τον γάμο της έγινε Δούκισσα της Σαβοΐας.

## Βιογραφία
Η *Χριστίνα Μαρία* ήταν η δεύτερη κόρη του Ερρίκου Δ΄ της Γαλλίας και της Μαρίας των Μεδίκων, κόρης του Φραγκίσκου Α΄ της Τοσκάνης.

## Οικογένεια
Παντρεύτηκε το 1619 τον Βίκτωρα Αμεδαίο Α΄ της Σαβοΐας και είχε τέκνα:
* θνησιγενής γιός (1621).
* Λουδοβίκος Αμεδαίος (1622 - 1628).
* Λουίζα Χριστίνα (1629 - 1692), παντρεύτηκε τον Μαυρίκιο της Σαβοΐας.
* Φραγκίσκος Υάκινθος (1632 - 1675), Δούκας της Σαβοΐας.
* Κάρολος Εμμανουήλ Β΄ (1634 - 1674), Δούκας της Σαβοΐας.
* Μαργαρίτα Ιολάνδα (1635 - 1663), παντρεύτηκε τον Ρανούτσο Β΄ Φαρνέζε της Πάρμας.
* Ερριέττα Αδελαΐδα (1636 - 1676), παντρεύτηκε τον Φερδινάνδο Μαρία της Βαυαρίας.

## Πρόγονοι

## Παραπομπές


## Πηγές
* Oresko, Robert (2004). "Maria Giovanna Battista of Savoy-Nemours (1644-1724): daughter, consort, and Regent of Savoy". In Campbell Orr, Clarissa (ed.). Queenship in Europe 1660-1815: The Role of the Consort. Cambridge University Press. pp. 16–55. ISBN 0-521-81422-7.

Κατηγορία:Οίκος των Βουρβόνων
Κατηγορία:Πριγκίπισσες της Γαλλίας
Κατηγορία:Πριγκίπισσες του Πεδομόντιου
Κατηγορία:Πριγκίπισσες της Σαβοΐας
Κατηγορία:Δούκισσες της Σαβοΐας
Πρωτάθλημα καλαθοσφαίρισης Πολωνίας

Το **Πρωτάθλημα καλαθοσφαίρισης Πολωνίας** (πολωνικά: *Polska Liga Koszykówki, PLK*) είναι επαγγελματικό πρωτάθλημα καλαθοσφαίρισης για συλλόγους ανδρών στην Πολωνία. Αποτελεί το πρώτο και το υψηλότερο επίπεδο στην πυραμίδα της πολωνικής καλαθοσφαίρισης. Η νικήτρια ομάδα του τελικού γύρου στέφεται Πρωταθλήτρια Πολωνίας εκείνης της σεζόν.

Ξεκίνησε το 1947-48, με το όνομα **1 Λίγκα** (*I Liga*) και αρχικά οργανώθηκε από την Πολωνική Ομοσπονδία Καλαθοσφαίρισης. Το πρωτάθλημα άλλαξε στην τρέχουσα μορφή του, αρχίζοντας με τη σεζόν 1997-98, αφού η **Πόλσκα Λίγκα Κοσικούφκι ΑΕ** (*Polska Liga Koszykówki SA*, η συμμετοχική εταιρεία του Πρωταθλήματος Καλαθοσφαίρισης Πολωνίας) ανέλαβε τον έλεγχο του πρωταθλήματος (η PLK SA ιδρύθηκε το 1995). Τη σεζόν 2000-01, το πρωτάθλημα έγινε επαγγελματικό.

Το Πρωτάθλημα Πολωνίας, το οποίο διεξάγεται με τους κανονισμούς της FIBA, αποτελείται σήμερα από 17 ομάδες (επαγγελματικούς συλλόγους καλαθοσφαίρισης). Κάθε σεζόν χωρίζεται στην κανονική περίοδο πρωταθλήματος και στο γύρο των πλέι οφ (από τη σεζόν 1984-85). Στο τέλος της κανονικής περιόδου του πρωταθλήματος, οι οκτώ κορυφαίες ομάδες προκρίνονται στα πλέι οφ.

Τα πολωνικά πρωταθλήματα καλαθοσφαίρισης ανδρών υφίστανται από το 1928. Η Σλονσκ Βρότσουαφ είναι η κάτοχος των περισσότερων τίτλων, με 18.

## Ονομασίες και λογότυπα
Για λόγους χορηγίας, το πρωτάθλημα έχει αλλάξει πολλές ονομασίες: 

## Νικητές
δεξιά|μικρογραφία|250x250εσ| Τα επίσημα μετάλλια του Πρωταθλήματος.

## Ρεκόρ και στατιστικά

* Περισσότερες σεζόν:

: Σλονσκ Βρότσουαφ (56)

* Ρεκόρ πόντων σε έναν αγώνα:

: **90** -  Μιετσίσλαβ Μλινάρσκι (10 Δεκεμβρίου 1982: Γκούρνικ Βάλμπζιχ - Πόγκον Στσέτσιν)

* Μεγαλύτερη προσέλευση σε έναν αγώνα:

: **10.152** - Τρεφλ Σόποτ - Άρκα Γκντίνια, στην Αρένα Έργκο στις 14 Απριλίου 2012

## Δείτε επίσης
* Κύπελλο Πολωνίας
* Σούπερ Καπ Πολωνίας

## Παραπομπές


## Σημειώσεις


## Εξωτερικοί σύνδεσμοι

* Πρωτάθλημα Καλαθοσφαίρισης Πολωνίας - Επίσημος ιστότοπος 
* Πρωτάθλημα Καλαθοσφαίρισης Πολωνίας στο Eurobasket.com

Κατηγορία:Σελίδες με πηγές CS1 στα Πολωνικά (pl)
Κατηγορία:Καλαθοσφαίριση στην Πολωνία
Κατηγορία:Εθνικά πρωταθλήματα καλαθοσφαίρισης
Κατηγορία:Πρωτάθλημα Καλαθοσφαίρισης Πολωνίας
Πρωτάθλημα υδατοσφαίρισης Ισπανίας γυναικών

Το **Πρωτάθλημα υδατοσφαίρισης Ισπανίας γυναικών** (ισπανικά: **Liga española de waterpolo femenino** ή **División de Honor femenina**), γνωστό ως **Liga Premaat Femenina** για λόγους χορηγίας, είναι ένα Ισπανικό πρωτάθλημα για γυναικείους συλλόγους υδατοσφαίρισης. Στο Ισπανικό σύστημα πρωταθλημάτων υδατοσφαίρισης γυναικών, είναι το πρωταρχικό πρωτάθλημα της χώρας και διοργανώνεται από την Βασιλική Ισπανική Ομοσπονδία Κολύμβησης (Real Federación Española de Natación). Το πρωτάθλημα αποτελείται από 12 ομάδες και λειτουργεί με το σύστημα προβιβασμού και υποβιβασμού με την Β΄ Κατηγορία (Primera División).

Το πρωτάθλημα διοργανώθηκε για πρώτη φορά το 1987 με την ονομασία «Πριμέρα Ντιβισιόν» (Primera División) και την περίοδο 1999–2000 ονομάστηκε σε «Ντιβισιόν ντε Χονόρ» (División de Honor).

Από την έναρξη του πρωταθλήματος το 1987, 6 ομάδες έχουν κερδίσει τον τίτλο με τις καλύτερες από αυτές να είναι η Σαβαδέλ (20) και η Μεντιτεράνι (11). Η τρέχουσα πρωταθλήτρια είναι η Ματαρό, η οποία κέρδισε τον τίτλο την περίοδο 2023–24.

## Πρωταθλητές
### Κάτοχοι τίτλου

¹Το πρωτάθλημα διακόπηκε εξαιτίας της πανδημίας του Κορωνοϊού με αποτέλεσμα η Βασιλική Ισπανική Ομοσπονδία Κολύμβησης να ανακηρύξει πρωταθλήτρια τη Ματαρό.

### Σύνολο τίτλων

## Στατιστικά
### Κορυφαίες σκόρερ

Οι **πρώτες σκόρερ** ανά περίοδο του Ισπανικού πρωταθλήματος υδατοσφαίρισης γυναικών είναι οι εξής:

### Συντελεστής βαθμολογίας LEN
Τα ακόλουθα στοιχεία δείχνουν την κατάταξη των ισπανικών συντελεστών μεταξύ των ευρωπαϊκών πρωταθλημάτων υδατοσφαίρισης γυναικών.

;Κατάταξη χώρας:
Κατάταξη πρωταθλημάτων της LEN για την περίοδο 2023/24:

***1.**  **División de Honor** (105,597.5)
*2.  Α1 Εθνική (91,125)
*3.  Női Országos Bajnokság I (84,842.5)
*4.  Σέριε Α1 (76,410)
*5.  Élite Féminine (24,127.5)

;Κατάταξη συλλόγων:
Κατάταξη συλλόγων της LEN για την περίοδο 2023/24:

* 2. 22px Σαβαδέλ (39,037.5)
* 4. 22px Ματαρό (28,072.5)
* 9. 22px Μεντιτεράνι (19,927.5)
* 14. 22px Τεράσα (12,890)
* 22. 22px Σαντ Αντρέου (5,670)

## Παραπομπές


## Εξωτερικοί σύνδεσμοι
*Επίσημος ιστότοπος της Βασιλικής Ισπανικής Ομοσπονδίας Κολύμβησης

Γυναικες 01
Πρωταθλημα 01
Ισπανια
Ρόσα Ράντομ

Η **Ρόσα Ράντομ** (πολωνικά:*Rosa Radom*) είναι πολωνικός επαγγελματικός σύλλογος καλαθοσφαίρισης, με έδρα το Ράντομ. Ο σύλλογος ιδρύθηκε το 2003 και συμμετέχει στο Πρωτάθλημα Πολωνίας από την περίοδο 2012-13.

## Ιστορία
Την περίοδο 2011-12 της 1 Λίγκα, η Ρόσα Ράντομ έφτασε στους τελικούς, όπου έχασε με 3-1 από τη Σταρτ Γκντίνια. Πάραυτα, η ομάδα προωθήθηκε στην 1η κατηγορία. Το 2016, ο σύλλογος κέρδισε το πρώτο του τρόπαιο, όταν έκανε την έκπληξη στον Τελικό του Κυπέλλου, κερδίζοντας τη Ζιελόνα Γκούρα με 74-64.

## Διακρίσεις
**Πρωτάθλημα Πολωνίας**

* **Νικητές (0):** -
** *2η θέση (1):* 2015-16
*** 4η θέση (2): 2013-14, 2014-15

**Κύπελλο Πολωνίας**

* **Νικητές (1):** 2016
** *Φιναλίστ (1):* 2015

**[[Σούπερ Καπ Πολωνίας (καλαθοσφαίριση ανδρών)|Σούπερ Καπ Πολωνίας]]**

* **Νικητές (1):** 2016

## Παραπομπές

## Εξωτερικοί σύνδεσμοι
* Επίσημος ιστότοπος  

Κατηγορία:Πολωνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2003
Μενέδημος (στρατιωτικός)

Ο **Μενέδημος** ήταν αρχαίος Έλληνας στρατηγός. Ήταν στρατηγός του Μεγάλου Αλεξάνδρου. Το 329 π.Χ. ο Μενέδημος έλαβε εντολή να επιτεθεί στον Σπιταμένη, σατράπη της Σογδιανής, αλλά έπεσε σε παγίδα και σκοτώθηκε μαζί με 2.000 στρατιώτες του πεζικού και τριακόσιους του ιππικού.

## Παραπομπές

## Βιβλιογραφία
* Smith, William (επιμ.): *[[Λεξικό της ελληνικής και ρωμαϊκής βιογραφίας και μυθολογίας|Dictionary of Greek and Roman Biography and Mythology]]*, το λήμμα «Menedemus (1)», Βοστώνη 1867

Μενεδημος
Μαργαρίτα της Σαβοΐας (Βασίλισσα της Ιταλίας)

Η **Μαργαρίτα** (ιταλ. *Margherita*, 20 Νοεμβρίου 1851 - 4 Ιανουαρίου 1926) του Οίκου της Σαβοΐας ήταν πριγκίπισσα της Γένουας και με το γάμο της έγινε βασίλισσα της Ιταλίας.

## Βιογραφία
Η *Μαργαρίτα Μαρία Θηρεσία Ιωάννα* ήταν το πρώτο παιδί και η μόνη κόρη του Φερδινάνδου, Δούκα της Γένουας, και της Ελισάβετ των Βέττιν, κόρης του Ιωάννη της Σαξονίας. 

## Οικογένεια
Παντρεύτηκε το 1868 τον Ουμβέρτο Α΄ της Ιταλίας και είχε ένα τέκνο:
* Βίκτωρ Εμμανουήλ Γ΄ (1869 - 1947), Βασιλιάς της Ιταλίας.

## Παραπομπές


## Πηγές
* ‘Rifugio Regina Margherita alla Punta Gnifetti’, varasc.it. The official opening ceremony took place a fortnight later on 4 September.
* David Doughan, Peter Gordon, Women, Clubs and Associations in Britain (2007), p. 111

Κατηγορία:Βασιλομήτωρ
Κατηγορία:Βασίλισσες της Ιταλίας
Κατηγορία:Οίκος της Σαβοΐας
Κατηγορία:Πριγκίπισσες της Ιταλίας
Κατηγορία:Πριγκίπισσες του Πεδομόντιου
Κατηγορία:Πριγκίπισσες της Σαβοΐας
Κλεομένης Κλεομένους

Ο **Κλεομένης Κλεομένους** ήταν αξιωματικός του Ελληνικού Στρατού.

Γεννήθηκε στην Αθήνα το 1852. Πολέμησε στον ελληνοτουρκικό Πόλεμο του 1897 και τους Βαλκανικούς Πολέμους του 1912-13. Συνταξιοδοτήθηκε στις 3 Φεβρουαρίου 1914 (Π.Η.) με το βαθμό του υποστρατήγου.Έτσι αφού πέθανε πολεμώντας γενναία  και η οδός Κλεομένους που ξέρουμε σήμερα πήρε από αυτόν το όνομα της..

## Πηγές
* Άρθρο Μεγάλης Στρατιωτικής Εγκυκλοπαίδειας



Κατηγορία:Έλληνες στρατιωτικοί του Ελληνοτουρκικού πολέμου του 1897
Κατηγορία:Έλληνες στρατιωτικοί των Βαλκανικών Πολέμων
Πρωτάθλημα υδατοσφαίρισης Ιταλίας γυναικών

Το **Πρωτάθλημα υδατοσφαίρισης Ιταλίας γυναικών** ή **Σέριε Α1** (ιταλικά: **Campionato italiano femminile di pallanuoto** ή **Serie A1**), είναι ένα Ιταλικό πρωτάθλημα για γυναικείους συλλόγους υδατοσφαίρισης. Στο Ιταλικό σύστημα πρωταθλημάτων υδατοσφαίρισης γυναικών, είναι το πρωταρχικό πρωτάθλημα της χώρας και διοργανώνεται από την Ιταλική Ομοσπονδία Κολύμβησης (Federazione Italiana Nuoto). Στο πρωτάθλημα συμμετέχουν 10 ομάδες και λειτουργεί με το σύστημα προβιβασμού και υποβιβασμού με την Σέριε Α2.

Το εθνικό πρωτάθλημα ως **Σέριε Α1** καθιερώθηκε την περίοδο 1984-85. Τα επτά πρώτα πρωταθλήματα κατακτήθηκαν από τη Βολτούρνο (από την πόλη Σάντα Μρία Κάπουα Βέτερε) και κατόπιν τα σκήπτρα ανέλαβε η Οριτζόντε Κατάνια, με 15 συνεχόμενα πρωταθλήματα έως την περίοδο 2005–06.

Από την έναρξη του πρωταθλήματος το 1985, 7 ομάδες έχουν κερδίσει τον τίτλο. Τις περισσότερες κατακτήσεις έχουν η Οριτζόντε Κατάνια (23) και ακολουθεί η Βολτούρνο (7). Την περίοδο 2019−20 το πρωτάθλημα ακυρώθηκε εξαιτίας της πανδημίας του Κορωνοϊού.

## Πρωταθλητές
### Κάτοχοι τίτλου

¹Το πρωτάθλημα ακυρώθηκε εξαιτίας της πανδημίας του Κορωνοϊού.

### Σύνολο τίτλων

## Παραπομπές


## Εξωτερικοί σύνδεσμοι
*Επίσημος ιστότοπος της Ιταλικής Ομοσπονδίας Κολύμβησης www.federnuoto.it
*Waterpolo www.wpdworld.com

Γυναικες 01
Πρωταθλημα 01
Ιταλια
Μαρία Χριστίνα της Σαξονίας (1770-1851)

Η **Μαρία Χριστίνα** (γερμ. *Maria Christina*, 7 Δεκεμβρίου 1770 - 24 Νοεμβρίου 1851) του Οίκου των Βέττιν ήταν δούκισσα της Κουρλάνδης και με το γάμο της έγινε πριγκίπισσα του Καρινιάνο.

## Βιογραφία
Η *Μαρία Χριστίνα Αλβερτίνα Καρολίνα* ήταν το μόνο τέκνο του Καρόλου της Κουρλάνδης και της Φραντσίσκα Κρασίνσκα, κόρης του Στάνισουαφ Κόρβιν Κρασίνσκι, ευγενούς στην Πολωνία.

## Οικογένεια
Παντρεύτηκε πρώτα το 1797 τον Κάρολο Εμμανουήλ της Σαβοΐας-Καρινιάνο και είχε δύο τέκνα:
* Κάρολος Αλβέρτος (1798 - 1849), Βασιλιάς της Σαρδηνίας.
* Ελισάβετ (1800 - 1856), παντρεύτηκε το Ραϊνέριο Ιωσήφ της Αυστρίας.

Το 1800 απεβίωσε ο Κάρολος Εμμανουήλ και η Μαρία Χριστίνα έκανε δεύτερο γάμο το 1810 με το Ζυλιούς Μαξιμιλιάν ντε Μονλεάρ, 6ο Μαρκήσιο του Ρυμόν και 1ο Πρίγκιπα του Μονλεάρ, και είχε πέντε τέκνα:
* Ζυλ Μωρίς (1807 - 1887), Πρίγκιπας του Μονλεάρ.
* Λουίζ Μπατίλντ (1809 - 1823).
* *Μπερτ* Μαρί (1811 - 1831).
* Φρεντερίκ Ωγκύστ Μαρί Σαβερίν Κυνεγκόντ Ζυλί (1814 - 1885).
* Μαργκερίτ Ζυλί (1822 - 1832).

## Παραπομπές


## Πηγές
* Heinrich Diederichs (1882), "Karl (Herzog von Kurland)", Allgemeine Deutsche Biographie (ADB) (in German), 15, Leipzig: Duncker & Humblot, pp. 297–298

Κατηγορία:Οίκος των Βέττιν
Κατηγορία:Πριγκίπισσες του Καρινιάνο
Κατηγορία:Πριγκίπισσες της Σαβοΐας
Ιωσηφίνα της Λωρραίνης

Η **Ιωσηφίνα** (γαλλ. *Josepfine*, 26 Αυγούστου 1753 - 8 Φεβρουαρίου 1797) από τον Οίκο της Λωρραίνης ήταν πριγκίπισσα του Μπριόν και με τον γάμο της έγινε πριγκίπισσα του Καρινιάνο.

## Βιογραφία
Ήταν η πρώτη κόρη του Λουδοβίκου Καρόλου του Μπριόν και της Λουίζ Ζυλί Κονστάνς ντε Ροάν, κόρης του Σαρλ ντε Ροάν, Πρίγκιπα του Ροσφόρ.

## Οικογένεια
Παντρεύτηκε τον Βίκτωρα Αμεδαίο Β΄ Πρίγκιπα του Καρινιάνο και είχε τέκνο:
* Κάρολος Εμμανουήλ (1770 - 1800), Πρίγκιπας του Καρινιάνο.

## Πρόγονοι





## Παραπομπές


## Πηγές
* van de Pas, Leo. "Louis de Lorraine, Prince of Lambesc". *Genealogics.org*. Retrieved 2010-03-21.
* Vail, J.L. "Maison de Lorraine". *Génélogie.org*. Retrieved 2010-03-21.

Κατηγορία:Οίκος της Λωρραίνης
Κατηγορία:Πριγκίπισσες του Καρινιάνο
Κωνσταντίνος Καραϊωάννης

Ο **Κωνσταντίνος Καραϊωάννης** (18ος αι.) ήταν Έλληνας λόγιος και ιατρός.

## Βιογραφικά στοιχεία
Γεννήθηκε στα Τρίκαλα στα μέσα του 18ου αιώνα και σπούδασε ιατρική στο Πανεπιστήμιο της Νάπολης. Υπήρξε αρχίατρος στα ανάκτορα του Ηγεμόνα της Μολδαβίας Γρηγορίου Γ΄ Γκίκα μεταξύ 1764 και 1769. Παράλληλα ασχολήθηκε με την οργάνωση των ελληνικών σχολείων της περιοχής με βάση τα ευρωπαϊκά πρότυπα της εποχής και δίδαξε στη Σχολή του Ιασίου. Όταν καθαιρέθηκε, μετέβη στη Ρωσία και μετέπειτα στα Ιωάννινα, όπου εξάσκησε το ιατρικό επάγγελμα, *«εκτιμώμενος υπό πάντων, Ελλήνων και Τούρκων»*. Χαρακτηριστικά, όταν ο Πασάς της Λάρισας ασθένησε βαριά, κρίθηκε απαραίτητη η μετάβαση του Καραϊωάννη στη Λάρισα για να τον θεραπεύσει. Υπήρξε ένας από τους πλέον διακεκριμένους ιατροφιλοσόφους της εποχής του.

Κατά τη διάρκεια του βίου του ο Καραϊωάννης έγραψε δύο συγγράμματα, τα *Σύνοψις Λογικής* και *Γραμματική* (1796). Πέθανε στη γενέτειρα του.

## Παραπομπές


## Πηγές
* Αθανάσιος Ι. Γκιάλας: *Η ελληνική Ιατρική και οι Έλληνες ιατροί από της Αλώσεως μέχρι της Εθνεγερσίας*, βραβείο Ακαδημίας Αθηνών, Αθήναι 1979, σελ. 97

* Δρανδάκης, Παύλος (χ.χ): *Μεγάλη Ελληνική Εγκυκλοπαίδεια*, τόμ. 13, σελ. 796

## Εξωτερικοί σύνδεσμοι
* Ο Κωνσταντίνος Καραϊωάννης στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες ιατροί του 18ου αιώνα
Κατηγορία:Έλληνες λόγιοι του 18ου αιώνα
Αδελαΐδα της Αυστρίας

:*Να μη συγχέεται με την [[Αδελαΐδα, αρχιδούκισσα της Αυστρίας|Αδελαΐδα, Αρχιδούκισσα της Αυστρίας (1914 - 1971)]]*.

Η **Αδελαΐδα** (γερμ. *Adelheid*, 3 Ιουνίου 1822 - 20 Ιανουαρίου 1855) του Οίκου των Αψβούργων-Λωρραίνης ήταν αρχιδούκισσα της Αυστρίας και με το γάμο της έγινε βασίλισσα της Ιταλίας.

## Βιογραφία
Η *Αδελαΐδα Φραγκίσκη Μαρία Ραϊνερία Ελισάβετ Κλοτίλδη* ήταν το δεύτερο παιδί και η δεύτερη κόρη του Ραϊνέριου Ιωσήφ της Αυστρίας και της Ελισάβετ της Σαβοΐας, κόρης του Καρόλου Εμμανουήλ του Καρινιάνο.

## Οικογένεια
Παντρεύτηκε το 1842 τον εξάδελφό της, Βίκτωρα Εμμανουήλ Β΄ της Σαβοΐας, Βασιλιά της Σαρδηνίας (μετέπειτα της Ιταλίας), και είχε οκτώ τέκνα:
* Μαρία Κλοτίλδη (1843 - 1911), παντρεύτηκε το Ναπολέοντα Ιωσήφ Βοναπάρτη, Πρίγκιπα του Μονφόρ.
* Ουμβέρτος Α΄ (1844 - 1900), Βασιλιάς της Ιταλίας.
* Αμεδαίος (1845 - 1890), Βασιλιάς της Ισπανίας.
* Όθων (1846 - 1866), Δούκας του Μομφερράτου.
* Μαρία Πία (1847 - 1911), παντρεύτηκε το Λουδοβίκο της Πορτογαλίας.
* Κάρολος Αλβέρτος (1851 - 1854).
* Βίκτωρ Εμμανουήλ (6 Ιουλίου 1852), θνησιγενής.
* *Βίκτωρ Εμμανουήλ* Λεοπόλδος (8 Ιανουαρίου - 17 Μαΐου 1855).

## Πρόγονοι





## Πηγές
* Georgina Sarah. Godkin:Life of Victor Emmanuel II, First king of Italy, Volume I, 1879, p 44
* Forester. C.S: Victor Emmanuel II: And the Union of Italy, Simon Publications LLC, 2001, p 216

## Παραπομπές


Κατηγορία:Οίκος της Σαβοΐας
Κατηγορία:Πριγκίπισσες της Αυστρίας
Κατηγορία:Ιταλοί ευγενείς
Κατηγορία:Πριγκίπισσες της Τοσκάνης
Κατηγορία:Πριγκίπισσες του Πεδομόντιου
Κατηγορία:Πριγκίπισσες της Σαβοΐας
Κατηγορία:Δούκισσες της Σαβοΐας
Κατηγορία:Βασίλισσες της Σαρδηνίας
Λαδοτύρι Μυτιλήνης

thumb|right|250px

Το **Λαδοτύρι Μυτιλήνης** είναι σκληρό τυρί με προστατευόμενη ονομασία προέλευσης (ΠΟΠ) το οποίο παράγεται από πρόβειο ή αιγοπρόβειο γάλα στη Λέσβο. Έχει λευκό ή λευκοκίτρινο χρώμα, σκληρή επιδερμίδα και έχει μικρές οπές διασκορπισμένες σε όλη του τη μάζα.

## Παραγωγή
Το γάλα προέρχεται από φυλές αιγοπροβάτων οι οποίες εκτρέφονται παραδοσιακά στη Λέσβο και τρέφονται από την τοπική βλάστηση. Η περιεκτικότητα σε γίδινο γάλα μπορεί να είναι μέχρι 30%. Το γάλα πρέπει να έχει συλλεγεί από άρμεγμα το οποίο έλαβε χώρα τουλάχιστον 10 ημέρες μετά τον τοκετό. Η πήξη του γάλακτος λαμβάνει χώρα εντός 48 ωρών από τη συλλογή σε θερμοκρασία 32-34 °C. Η πήξη γίνεται με τη χρήση πυτιάς ή άλλων ενζύμων με παρόμοια δράση.

Μετά την πήξη το τυρί ξαναθερμαίνεται στους 45°C και το τυρόπηγμα τοποθετείται μέσα καλούπια, ώστε να πάρει το τυρί το χαρακτηριστικό του σχήμα. Ακολουθεί επιφανειακό αλάτισμα και ωρίμανση του τυριού για τουλάχιστον τρεις μήνες σε θερμοκρασία 12 με 16°C σε περιβάλλον με τουλάχιστον 85% υγρασία. Παλαιότερα τα τυριά ωρίμαζαν για 4-5 μήνες μέσα σε ελαιόλαδο. Τώρα τα τυριά μετά την αρχική ωρίμανση ωριμάζουν για άλλους 3 μήνες και αποκτούν πιπεράτη και γλυκιά γεύση. Τα τυριά έχουν σχήμα κυλινδρικό, με διάμετρο βάσης 10 εκατοστά και ύψος 10 εκατοστά. Τα κεφάλια αυτά έχουν βάρος περίπου 1,5 κιλό.

Το τυρί έχει μέγιστη υγρασία 38% και ελάχιστη λιποπεριεκτικότητα επί ξηρού πάνω από 40%.

## Παραπομπές


Κατηγορία:Ελληνικά τυριά
Κατηγορία:Λέσβος
Κατηγορία:Προϊόντα προστατευόμενης ονομασίας προέλευσης
Κατηγορία:Τυριά πρόβειου γάλακτος
Κατηγορία:Τυριά κατσικίσιου γάλακτος
Κατηγορία:Ελληνικά Προϊόντα προστατευόμενης ονομασίας προέλευσης
Μαρία της Βουρβόνης (1606-1692)

Η **Μαρία**, γαλλ. Marie (3 Μαΐου 1606 - 3 Ιουνίου 1692) από τον Οίκο των Βουρβόνων-Κοντέ ήταν κόμισσα του Σουασσόν και με τον γάμο της έγινε πριγκίπισσα του Καρινιάνο.

## Βιογραφία
Ήταν η μόνη κόρη του Καρόλου κόμη του Σουασσόν και της Άννας του Μονταφιέ, κόρης και κληρονόμου του Λουδοβίκου κόμη του Μονταφιέ.

## Οικογένεια
Παντρεύτηκε το 1625 τον Θωμά-Φραγκίσκο πρίγκιπα του Καρινιάνο και είχε τέκνα:
* Λουίζα 1627-1689, παντρεύτηκε τον Φερδινάνδο-Μαξιμιλιανό διάδοχο του Μπάντεν-Μπάντεν.
* Εμμανουήλ-Φιλιβέρτος 1628-1709, πρίγκιπας του Καρινιάνο.
* Ιωσήφ-Εμμανουήλ 1631-1565, κόμης του Σουασσόν.
* Ευγένιος-Μαυρίκιος 1635-1673, κόμης του Σουασσόν.
* Φραγκίσκος-Ιωσήφ 1621-1678.

## Πρόγονοι

## Πηγές
* Alexandre, Jombert. "L'Art de vérifier les dates des faits historiques". Googlebooks.org. Retrieved 1784.
* Spanheim, Ézéchiel (1973). Émile Bourgeois (ed.). Relation de la Cour de France. le Temps retrouvé (in French). Paris: Mercure de France. p. 107.

## Παραπομπές


Κατηγορία:Οίκος των Βουρβόνων
Κατηγορία:Πριγκίπισσες του Καρινιάνο
Κατηγορία:Πριγκίπισσες της Σαβοΐας
Holden

Η **Holden** ([ˈholdæn]), πρώην γνωστή ως **General Motors-Holden**, είναι αυστραλιανή μάρκα αυτοκινήτων και πρώην παραγωγός αυτοκινήτων, η οποία εισάγει έτοιμα αυτοκίνητα με το εμπορικό σήμα Holden. Εδρεύει στο Πορτ Μέλμπουρν της Βικτώριας, Αυστραλία.

Η εταιρεία ιδρύθηκε ως παραγωγός σελών το 1856 και έγινε εταιρεία παραγωγής αυτοκινήτων το 1908. Έγινε θυγατρική της General Motors (GM) το 1931, όταν η εταιρεία μετονομάστηκε σε **General Motors-Holden's Ltd**. Το 1998 μετονομάστηκε σε **Holden Ltd** και το 2005 μετονομάστηκε σε **General Motors-Holden**.

Παλαιότερα, η Holden είχε πωλήσει αρκετά αυτοκίνητα των Chevrolet, Isuzu, Nissan, Opel, Suzuki, Toyota και Vauxhall Motors, αλλά με αλλαγμένο σήμα. Στην πρόσφατη ιστορία, η εταιρεία είχε πωλήσει μοντέλα από τις GM Korea, GM Thailand, GM North America, αλλά και δικά της μοντέλα όπως τα Holden Commodore, Holden Caprice και Holden Ute. Έγινε επίσης ο διανομέας της Opel από το 2012 μέχρι την απόσυρση της Opel από την Αυστραλία στα μέσα του 2013, ενώ το 2009 έγινε για λίγο διανομέας της Cadillac πριν την επ' αορίστου αναβολή της εισόδου της εταιρείας στην Αυστραλία.

## Παραπομπές


## Αναφορές - πηγές

;Βιβλία
* 
* 
* 
* 
* 
* 
* 
* 
* 
* 
* 
* 
* 
* 
* 
* 

;Διαδίκτυο
* 
** Part One, Part Two, Part Three (PDF).
* 
* Wagner, David Paul, Canowindra Motors Holden Museum. australiaforvisitors.com. Photographic record of this Holden museum that closed in 2016.

;Περιοδικά
* 
* 
* 
* 
* 
* 
* 
* 
* 
* 
* 
* 

## Εξωτερικοί σύνδεσμοι

* 
* Early history of Holden.
* Trafalgar Holden Museum, Gippsland, Victoria.

Κατηγορία:Αυτοκινητοβιομηχανία
Κατηγορία:Επιχειρήσεις της Αυστραλίας
Μαρία Άντζελα Αικατερίνη των Έστε

Η **Μαρία Άντζελα Κατερίνα** (ιταλ. *Maria Angela Caterina*, 1 Μαρτίου 1656 - 16 Ιουλίου 1722) από ον Οίκο των Έστε ήταν κόρη στρατηγού του δούκα της Μόντενα και με τον γάμο της έγινε πριγκίπισσα του Καρινιάνο.

## Βιογραφία
Ήταν κόρη του Μπόρσο στρατηγού (γιου του Τσέζαρε, δούκα της Μόντενα, και της Βιργινίας των Μεδίκων-Τοσκάνης) και της ανιψιάς του Ιππολύτης των Έστε, κόρης του Λουδοβίκου κυρίου του Μοντέκιο & Σκανιάνο (γιου του Καίσαρα δούκα της Μόντενα).

## Οικογένεια
Παντρεύτηκε το 1684 τον Εμμανουήλ Φιλιβέρτο του Οίκου της Σαβοΐας, πρίγκιπα του Καρινιάνο, και είχε τέκνα:
* Μαρία Ισαβέλλα 1687-1767.
* Μαρία Βικτωρία 1688-1763.
* Βίκτωρ Αμεδαίος Α΄ 1690-1741, πρίγκιπας του Καρινιάνο.
* Θωμάς Φίλιππος Γκαετάνο 1696-1715, πρίγκιπας της Σαβοΐας.

## Πηγές
* von Rosen, Laurent Tahon. "Ducs de France: les 32 quartiers des ducs français et de leurs épouses". Googlebooks.org. Retrieved 2010-04-07
* Maria Giovanna di Savoia Nemours: vita, ambizioni, intrighi di una reggente. Googlebooks.org. Retrieved 2010-04-21.

## Παραπομπές


Κατηγορία:Οίκος των Έστε
Κατηγορία:Πριγκίπισσες του Καρινιάνο
Κατηγορία:Πριγκίπισσες της Μόντενα
Κατηγορία:Πριγκίπισσες της Σαβοΐας
Μαρία Βικτωρία της Σαβοΐας

Η **Μαρία Βικτωρία**, (ιταλ. *Maria Victoria*, 9 Φεβρουαρίου 1690 - 8 Ιουλίου 1766) από τον Οίκο της Σαβοΐας ήταν πριγκίπισσα της Σαρδηνίας και με τον γάμο της έγινε πριγκίπισσα του Καρινιάνο.

## Βιογραφία
Η *Μαρία Βικτωρία Φραγκίσκη* ήταν νόθη κόρη του Βίκτωρα Αμεδαίου Β΄ της Σαρδηνίας και της Ζαν Μπατίστ ντ'Αλμπέρ, κόρης του Λουί Σαρλ, δούκα του Λυύν.

## Οικογένεια
Παντρεύτηκε το 1714 τον 2ο εξάδελφο του πατέρα της Βίκτωρα Αμεδαίο Α΄ του Καρινιάνο και είχε τέκνα:
* Άννα Θηρεσία 1717-1745, παντρεύτηκε τον Κάρολο ντε Ροάν, πρίγκιπα του Σουμπίζ.
* Λουδοβίκος Βίκτωρ 1721-1778, πρίγκιπας του Καρινιάνο.

## Παραπομπές


## Πηγές
*  Christopher Storrs, War, Diplomacy and the Rise of Savoy, 1690–1720, (Cambridge University Press, 2004), 196.
* Clarissa Campbell Orr: Queenship in Europe 1660-1815: The Role of the Consort. Cambridge University Press (2004)

Κατηγορία:Οίκος της Σαβοΐας
Κατηγορία:Πριγκίπισσες του Καρινιάνο
Κατηγορία:Πριγκίπισσες της Σαβοΐας
Ο κύριος Κλάιν (ταινία)

Ο **Κύριος Κλάιν** (γαλλικά: Monsieur Klein) είναι δραματική ταινία γαλλικής-ιταλικής παραγωγής του 1976 σε σκηνοθεσία Τζόζεφ Λόουζι και πρωταγωνιστούν ο Αλέν Ντελόν και η Ζαν Μορό.

## Υπόθεση
Παρίσι, Ιανουάριος του 1942. Η Γαλλία καταλαμβάνεται από τους Ναζί. Ο Ρομπέρ Κλάιν (Αλέν Ντελόν), είναι ένας διάσημος έμπορος τέχνης, Ρωμαιοκαθολικός στο θρήσκευμα και Αλσατός στην καταγωγή, ο οποίος εκμεταλλεύεται  τους Γάλλους Εβραίους που πρέπει να πουλήσουν τα έργα τέχνης που κατέχουν για να αντλήσουν μετρητά και να φύγουν από τη χώρα. Μια μέρα, η τοπική εβραϊκή εφημερίδα, απευθυνόμενη προς αυτόν, παραδίδεται στο σπίτι του. Γνωρίζοντας ο ίδιος ότι ένας άλλος Ρομπέρ Κλάιν που ζει στο Παρίσι, είναι ένας Εβραίος που αναζητείται από την αστυνομία, έστειλε με το ταχυδρομείο την τοπική εφημερίδα σε μια προφανή προσπάθεια να καταστρέψει την κοινωνική του φήμη και να  τον κάνει στόχο του επίσημου αντισημιτισμού.

Ο Κλάιν το αναφέρει αυτό στην αστυνομία, η οποία όμως παραμένει καχύποπτη, θεωρώντας ότι μπορεί να είναι ένα δικό του σχέδιο για να συγκαλύψει τη δική του πραγματική ταυτότητα. Οι δικές του έρευνες τον οδηγούν σε αντιφατικές κατευθύνσεις, προς τον άλλον Κλάιν, ο οποίος ζει σε μια παραγκούπολη. Όταν ο έμπορος τέχνης δεν μπορεί να εντοπίσει τον άλλο Κλάιν, οι αρχές απαιτούν από τον ίδιο να προσκομίσει απόδειξη της γαλλικής μη εβραϊκής καταγωγής του. Ενώ περιμένει να έρθουν τα επίσημα έγγραφα, αγωνίζεται να εντοπίσει τον ομώνυμο του και  να μάθει ποια είναι τα κίνητρά του.

Πριν μπορέσει να επιλύσει την  κατάσταση με κάθε μέσο, παγιδεύεται στο πογκρόμ των Εβραίων του Παρισιού τον Ιούλιο του 1942. Συνενώνεται με τους Εβραίους που κάποτε ήταν πελάτες του, καθώς επιβιβάζονται σε φορτηγά με προορισμό για το Άουσβιτς.

## Διανομή ρόλων
* Αλέν Ντελόν ως Ρομπέρ Κλάιν 
* Ζαν Μορό ως Φλορένς
* Φρανσίν Μπερτζ ως Νικόλ
* Ζυλιέτ Μπερτό ως Ζανίν
* Μασίμο Τζιρότι ως Σαρλ
* Μάικλ Λονσντέιλ ως Πιέρ
* Μαγγαλί Κλεμέντ ως Λόλα

## Βραβεία

*Βραβείο Σεζάρ Καλύτερης ταινίας
*Βραβείο Σεζάρ Καλύτερου σκηνοθέτη
*Βραβείο Σεζάρ Καλύτερης σκηνογραφίας

**Υποψηφιότητες**
*Βραβείο Σεζάρ Καλύτερης διεύθυνσης φωτογραφίας
*Βραβείο Σεζάρ Καλύτερου Α' ανδρικού ρόλου
*Βραβείο Σεζάρ Καλύτερου μοντάζ
 
Η ταινία ήταν υποψήφια για τον Χρυσό Φοίνικα στο Φεστιβάλ των Καννών το 1976, αλλά έχασε από τον *[[Ο Ταξιτζής|Ταξιτζή]]* του Μάρτιν Σκορσέζε.

## Παραπομπές

## Εξωτερικοί σύνδεσμοι
*  
* 

Κατηγορία:Γαλλικές δραματικές ταινίες
Κατηγορία:Γαλλικές ιστορικές ταινίες
Κατηγορία:Ιταλικές δραματικές ταινίες
Κατηγορία:Ιταλικές ιστορικές ταινίες
Κατηγορία:Ταινίες του 1976
Κατηγορία:Ταινίες σε παραγωγή Αλέν Ντελόν
Κατηγορία:Γαλλόφωνες ταινίες
Κατηγορία:Ταινίες γυρισμένες στο Παρίσι
Κατηγορία:Ταινίες σχετικά με το Ολοκαύτωμα
Κατηγορία:Ταινίες Β΄ Παγκοσμίου Πολέμου
Χριστίνα της Έσσης-Ρότενμπουργκ

Η **Χριστίνα**, γερμ. Christine (21 Νοεμβρίου 1717 - 1 Σεπτεμβρίου 1778) από τον Οίκο της Έσσης-Κάσσελ ήταν κόρη του λαντγκράβου της Έσσης-Ρότενμπουργκ και με τον γάμο της έγινε πριγκίπισσα του Καρινιάνο.

## Βιογραφία
Ήταν η πέμπτη κόρη του Ερνέστου-Λεοπόλδου λαντγκράβου της Έσσης-Ρότενμπουργκ και της Ελεονώρας, κόρης του Μαξιμιλιανού-Καρόλου-Αλβέρτου πρίγκιπα του Λέβενσταϊν-Βέρτχαϊμ-Ρόχεφορτ.

## Οικογένεια
Παντρεύτηκε το 1740 τον Λουδοβίκο-Βίκτωρα του Οίκου της Σαβοΐας πρίγκιπα του Καρινιάνο και είχε τέκνα:
* Καρλόττα 1742-1794, μοναχή.
* Βίκτωρ-Αμεδαίος Β΄ 1743-1780, πρίγκιπας του Καρινιάνο.
* Λεοπολδίνα 1744-1807, παντρεύτηκε τον Ανδρέα Δ΄ Ντόρια-Παμφίλι-Λάντι, 8ο πρίγκιπα του Μέλφι.
* Γαβριέλα 1748-1828, παντρεύτηκε τον Φερδινάνδο-Φίλιππο-Ιωσήφ πρίγκιπα του Λόμπκοβιτς.
* Μαρία-Θηρεσία-Λουίζα 1749-1792, παντρεύτηκε τον Λουδοβίκο-Αλέξανδρο των Βουρβόνων πρίγκιπα του Λαμπάλ.
* Ευγένιος 1753-1785, κόμης της Βιλαφράνκα.
* Αικατερίνη 1762-1823, παντρεύτηκε τον δον Φίλιππο Κολόννα, 9ο πρίγκιπα του Παλιάνο.

## Πρόγονοι

## Πηγές
* van de Pas, Leo. "Landgräfin Christine von Hessen-Rheinfels-Rotenburg". Genealogics .org. Retrieved 1 March 2010.
* Genealogie ascendante jusqu'au quatrieme degre inclusivement de tous les Rois et Princes de maisons souveraines de l'Europe actuellement vivans [Genealogy up to the fourth degree inclusive of all the Kings and Princes of sovereign houses of Europe currently living] (in French). Bourdeaux: Frederic Guillaume Birnstiel. 1768. p. 64.

## Παραπομπές σε πηγές


Κατηγορία:Οίκος της Έσσης
Κατηγορία:Πριγκίπισσες του Καρινιάνο
Κατηγορία:Πριγκίπισσες της Σαβοΐας
ΚΚ Βλοτσλάβεκ

Η **Κλουμπ Κοσικούφκι Βλοτσλάβεκ** (πολωνικά:*Klub Koszykówki Włocławek*), ή γνωστή για λόγους χορηγίας ως **Άνβιλ Βλοτσλάβεκ** (*Anwil Włocławek*), είναι πολωνικός επαγγελματικός σύλλογος καλαθοσφαίρισης, με έδρα το Βλοτσλάβεκ. Ο σύλλογος συμμετέχει στο Πρωτάθλημα Πολωνίας (PLK). Η έδρα της είναι η Χάλα Μίστζουφ. 

Ο σύλλογος έχει κερδίσει τρεις φορές το Πρωτάθλημα Πολωνίας, το 2003, το 2018 και το 2019. Επίσης, έχει κερδίσει τρία Κύπελλα και δύο Σούπερ Καπ. 

## Ιστορία
Την περίοδο 2017-18, η Άνβιλ τερμάτισε πρώτη στην κανονική περίοδο με ρεκόρ 24-8. Στα πλέι-οφ, νίκησε την Τούροβ Ζγκοζέλετς στους προημιτελικούς και την πρωταθλήτρια Ζιελόνα Γκούρα στους ημιτελικούς. Στις 4 Ιουνίου 2018, ο σύλλογος κατέκτησε τον δεύτερο τίτλο πρωταθλήματος, αφού νίκησε την Σταλ Όστρουβ Βιελκοπόλσκι με 65-73 στον 6ο αγώνα των τελικών. Ο Κάμιλ Λατσίνσκι της Άνβιλ, ο οποίος είχε μέσο όρο 10,8 πόντους και 4,8 ασίστ στη σειρά, αναδείχθηκε ο Πολυτιμότερος Παίκτης των τελικών. 

Την περίοδο 2018-19, η ομάδα έκανε το ντεμπούτο της στο Μπάσκετμπολ Τσάμπιονς Λιγκ. Στον A όμιλο, η Άνβιλ είχε ρεκόρ 4-10 και δεν προχώρησε πέρα από τη φάση των ομίλων. Στα πλέι οφ του πρωταθλήματος, απέκλεισε την, πρώτη στην κανονική περίοδο, Άρκα Γκντίνια στους ημιτελικούς με 3-2. Στους τελικούς, η ομάδα νίκησε την Τβάρντε Πιερνίκι Τόρουν σε 7 αγώνες, για να κερδίσει το δεύτερο συνεχόμενο πρωτάθλημα. Στον καθοριστικό 7ο αγώνα, που διεξήχθη στο Τόρουν, κέρδισε με 77-89. 

## Λογότυπο
Το λογότυπο του συλλόγου περιέχει ένα ροτβάιλερ. Επίσης, υπάρχει ένα αστέρι για κάθε πρωτάθλημα που έχει κερδίσει ο σύλλογος. 

## Διακρίσεις

### Εγχώριες διοργανώσεις
**Πρωτάθλημα Πολωνίας** 

* **Νικητές (3):** 2003, 2018, 2019 
* 2η θέση (8): 1993, 1994, 1999, 2000, 2001, 2005, 2006, 2010 
* 3η θέση (2): 1995, 2009 
* Ημιτελικά (6): 1996, 2002, 2004, 2007, 2013, 2016 

**Κύπελλο Πολωνίας** 

* **Νικητές (3):** 1995, 1996, 2007 
* Φιναλίστ (3): 2004, 2011, 2017 

**Σούπερ Καπ Πολωνίας** 

* **Νικητές (2):** 2007, 2017 
* Φιναλίστ (1): 2018 

### Ευρωπαϊκές διοργανώσεις
**[[Κύπελλο Σαπόρτα]]** 

* Ημιτελικά (1): 2002 
* Προημιτελικά (1): 2001 

**[[Κύπελλο Κόρατς]]** 

* Προημιτελικά (1): 2000 

## Παραπομπές


## Εξωτερικοί σύνδεσμοι

* Επίσημος ιστότοπος (Αγγλικά) 
* Επίσημο προφίλ στο Twitter 

Κατηγορία:Πολωνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1991
Γεωργιανές προεδρικές εκλογές 2018

**Προεδρικές εκλογές** διεξήχθησαν στη Γεωργία στις 28 Οκτωβρίου 2018, οι έβδομες προεδρικές εκλογές μετά την αποκατάσταση της ανεξαρτησίας της χώρας από τη Σοβιετική Ένωση το 1991. Οι προηγούμενες εκλογές τον Οκτώβριο του 2013 οδήγησαν σε νίκη για τον Γκιόργκι Μαργκβελασβίλι, υποψήφιο με τον συνασπισμό Γεωργιανό Όνειρο. 

Μετά τις τροποποιήσεις του συντάγματος το 2017, οι εκλογές του 2018 ήταν η τελευταία άμεση προεδρική ψηφοφορία. Από το 2018 και έπειτα οι πρόεδροι θα εκλέγονται από το 300μελές εκλεκτορικό σώμα. Ενόψει αυτών των αλλαγών, ο Πρόεδρος εξελέγη για θητεία έξι ετών το 2018.  

Ένας δεύτερος γύρος μεταξύ των Σαλομέ Ζουραμπισβίλι και Γκριγκόλ Βασάτζε πραγματοποιήθηκε στις 28 Νοεμβρίου 2018, επειδή κανένας υποψήφιος δεν ήταν σε θέση να εξασφαλίσει τουλάχιστον το 50% των ψήφων στον πρώτο γύρο.  Η Σαλομέ Ζουραμπισβίλι κέρδισε τον 2ο γύρο με γύρω στο 60% των ψήφων  και ανέλαβε καθήκοντα στις 16 Δεκεμβρίου 2018. 

Η προεκλογική εκστρατεία επισκιάστηκε από ένα πολωμένο πολιτικό περιβάλλον και μια σειρά από μυστικές μαγνητοταινίες που προβλήθηκαν από την τηλεοπτική υπηρεσία Rustavi 2 υπέρ της αντιπολίτευσης, κάτι που οδήγησε σε καταγγελίες για απαγωγές και βασανιστήρια από τους ανακριτές προκειμένου να εξασφαλίσουν καταδίκες, πίεση και εξαναγκασμό στις επιχειρήσεις και τα μέσα μαζικής ενημέρωσης, διαφθορά υψηλού επιπέδου και επιλεκτική δικαιοσύνη.  Οι διεθνείς παρατηρητές αξιολόγησαν τις εκλογές ως ανταγωνιστικές και ελεύθερες, τονίζοντας ότι "η μία πλευρά απολάμβανε αδικαιολόγητο πλεονέκτημα και ο αρνητικός χαρακτήρας της εκστρατείας και στις δύο πλευρές υπονόμευσε τη διαδικασία", ενώ η κατάχρηση των διοικητικών πόρων "αμαύρωσε τη γραμμή μεταξύ κόμματος και κράτους".  

## Υποψήφιοι
46 άτομα ζήτησαν να συμμετάσχουν στις εκλογές, 21 εκ των οποίων απορρίφθηκαν από την εκλογική αρχή της Γεωργίας.  25 προεδρικοί υποψήφιοι καταγράφηκαν από την εκλογική αρχή της Γεωργίας.   Αυτός είναι ο μεγαλύτερος αριθμός υποψηφίων από τις πρώτες προεδρικές εκλογές της Γεωργίας το 1991.  Και οι 25 υποψήφιοι συμπεριλήφθηκαν στο ψηφοδέλτιο.  

## Αποτελέσματα

## Αντιδράσεις
Η Κοινοβουλευτική Συνέλευση του Συμβουλίου της Ευρώπης δήλωσε ότι οι εκλογές ήταν "ανταγωνιστικές και επαγγελματικά διαχειριζόμενες", αλλά επεσήμανε την ανησυχία της για μια "σημαντική ανισορροπία στις δωρεές", "υπερβολικά υψηλά όρια δαπανών" και μια "έλλειψη αναλυτικών εκθέσεων" στη δημιουργία ενός αθέμιτου πεδίου δράσης.  

Στις 29 Νοεμβρίου, τη δεύτερη μέρα μετά την ανακοίνωση των αποτελεσμάτων, ο εξόριστος ηγέτης του Ενωμένου Εθνικού Κινήματος Μιχαήλ Σαακασβίλι ενθάρρυνε τους οπαδούς να μην αποδεχθούν τα εκλογικά αποτελέσματα και να διεξαγάγουν διαδηλώσεις εναντίον της νεοεκλεγείσας προέδρου. Ζήτησε επίσης την πολιτική ανυπακοή προς την αστυνομία και τις ένοπλες δυνάμεις. 

## Παραπομπές


2018
Κατηγορία:Σελίδες με πηγές CS1 στα Γεωργιανά (ka)
Γεωργια
Αλεξάντερ Μέξι

Ο **Αλεξάντερ Μέξι** (, γεν. 8 Μαρτίου 1939 στα Τίρανα) είναι Αλβανός πολιτικός ο οποίος υπηρέτησε ως ο 28ος Πρωθυπουργός της Αλβανίας από το 1992 έως το 1997.  

## Βιογραφία
Σπούδασε πολιτικός μηχανικός στο Πανεπιστήμιο των Τιράνων και ειδικεύθηκε στη μεσαιωνική αρχιτεκτονική και την αναστήλωση βυζαντινών ναών. Εργάστηκε στο Ινστιτούτο Μνημείων Πολιτισμού από το 1962 έως το 1987 και στο Ινστιτούτο Αρχαιολογίας από το 1987 έως το 1991. 

Ο Μέξι ήταν ο πρώτος μη κομμουνιστής πρωθυπουργός της Αλβανίας από το 1992 έως το 1997 υπηρετώντας υπό την προεδρία του Σαλί Μπερίσα. Πριν από αυτό ήταν αντιπρόεδρος του Κοινοβουλίου για έναν χρόνο. Κατά τη διάρκεια της θητείας του, οξύνθηκαν οι διμερείς σχέσεις Αλβανίας-Ελλάδας, με τον ίδιο να θέτει με δηλώσεις του το 1993 ζήτημα αναγνώρισης αλβανικής μειονότητας εντός της Ελλάδας, στην οποία ζητούσε να συμπεριληφθούν οι Τσάμηδες, οι Αρβανίτες, καθώς και οι Αλβανοί μετανάστες. Μετά τις ταραχές του 1997 στη χώρα, ο Μέξι αναγκάστηκε να παραιτηθεί. Ο διάδοχός του Μπασκίμ Φίνο προερχόταν από το αντιπολιτευόμενο Σοσιαλιστικό Κόμμα (SP).  

Είναι ένας από τους ιδρυτές του Δημοκρατικού Κόμματος της Αλβανίας (DP), αλλά πλέον δεν έχει καθήκοντα. 

Έχει υπάρξει συγγραφέας πληθώρας συγγραμμάτων σχετικά με την αρχαιολογία και την αρχιτεκτονική μνημείων στην Αλβανία. Επέστρεψε στον πολιτικό βίο το 2009 ως επικεφαλής του συνασπισμού *Πόλος Ελευθερίας*, μιας εναλλακτικής δεξιάς πτέρυγας του Δημοκρατικού Κόμματος. 

## Παραπομπές


Κατηγορία:Πρωθυπουργοί της Αλβανίας
Γραμμή Κάρζον

μικρογραφία|Χάρτης της γραμμής Κάρζον
Η ιστορία της **Γραμμής Κάρζον**, με μικρές παραλλαγές, ανάγεται στην περίοδο μετά την Α΄ Παγκοσμίου Πολέμου. Τα όρια της γραμμής σχεδιάστηκαν από το Ανώτατο πολεμικό Συμβούλιο ως η διαχωριστική γραμμή μεταξύ δύο νέων εθνών: της Δεύτερης πολωνικής Δημοκρατία και της Σοβιετικής Ένωσης. Η πρόταση ήταν του βρετανού υπουργού εξωτερικών Τζορτζ Κέρζον, ενώ η γραμμή επρόκειτο να χρησιμεύσει ως διπλωματική βάση για τη μελλοντική συμφωνία των συνόρων, αλλά αυτή δεν υλοποιήθηκε ποτέ διότι ο πόλεμος συνεχιζόταν.

Η γραμμή έγινε γεωπολιτικός παράγοντας μείζονος σημασίας κατά τον Β΄ ΠΠ. Ο Αδόλφος Χίτλερ εισέβαλε στην Πολωνία την 1 Σεπτεμβρίου και σε 1 εβδομάδα έφτασε στα όρια της Γραμμής Κάρζον. Αφού ο πολωνικός στρατός ηττήθηκε και η πολωνική κυβέρνηση εγκατέλειψε την χώρα στις 16 Σεπτεμβρίου, την επομένη (17 Σεπτεμβρίου) η ΕΣΣΔ εισέβαλε στην ανατολική Πολωνία. Ο Κόκκινος Στρατός σταμάτησε στην γραμμή Κάρζον, η οποία αναγνωρίστηκε σε διεθνές επίπεδο το 1919 ως το ανατολικό σύνορο της Πολωνίας. Οι δυτικές δυνάμεις ξεκίνησαν τις διαπραγματεύσεις με την Σοβιετική Ένωση μετά την επιχείριση Μπαρμπαρόσα. Μέχρι τη διάσκεψη της Τεχεράνης, οι Σύμμαχοι δεν συμφωνούσαν ότι το σύνορο της Πολωνίας πρέπει να παραμείνει το ίδιο με τη γραμμή που χαράχτηκε το 1939, αλλά η θέση του Τσώρτσιλ άλλαξε μετά τη νίκη των Σοβιετικών στην μάχη του Κουρσκ.

Μετά από ιδιωτική συμφωνία στην διάσκεψη της Τεχεράνης (η οποία επιβεβαιώθηκε στην διάσκεψη της Γιάλτα), οι επικεφαλείς των συμμάχων Φραγκλίνος Ρούζβελτ, Ουίνστον Τσώρτσιλ και Ιωσήφ Στάλιν εξέδωσαν δήλωση που επιβεβαίωνε την γραμμή Κάρζον με μικρές παραλλαγές 5-8 χιλιομέτρων. Έτσι το νέο πολωνοσοβιετικό σύνορο έγινε η γραμμή Κάρζον. Όταν ο Τσώρτσιλ πρότεινε την προσθήκη τμημάτων της ανατολικής Γαλικίας (συμπεριλαμβανομένου του Λβιβ) στην Πολωνία, ο Στάλιν αρνήθηκε λέγοντας ότι η ΕΣΣΔ δεν μπορούσε να ζητήσει λιγότερα εδάφη για εκείνη σε σχέση με αυτά που είχε επανεπιβεβαιώσει η βρετανική κυβέρνηση αρκετές φορές. Η Πολωνία αποζημιώθηκε με την ενσωμάτωση τμημάτων της Γερμανίας (γνωστές ως Ανακτημένες Επικράτειες). Σήμερα, τα σημερινά σύνορα της Πολωνίας με τη Λευκορωσία και την Ουκρανία είναι μια προσέγγιση της γραμμής Κάρζον.

## Παραπομπές


## Εξωτερικοί σύνδεσμοι
* 

Κατηγορία:Γεωγραφική ιστορία της Πολωνίας
Κατηγορία:Διεθνείς σχέσεις της Σοβιετικής Ένωσης
Κατηγορία:Ιστορία της Πολωνίας κατά τον Β΄ Παγκόσμιο Πόλεμο
Κατηγορία:Δεύτερη Πολωνική Δημοκρατία
Κατηγορία:Σχέσεις Ηνωμένου Βασιλείου-Πολωνίας
Κατηγορία:Δυτική Λευκορωσία (1918-1939)
Κατηγορία:Γεωγραφική ιστορία της Ουκρανίας
Κατηγορία:Σύνορα Ουκρανίας-Πολωνίας